Tkompli tikber il-biza tal-isfreġju kbir li jista' jagħmel l-urugan Matthew fil-Haiti hekk kif dan l-urugan qed joqrob aktar viċin l-art. Persuna diġa tilfet ħajjitha kawża ta' dan l-urugan, li huwa mistenni jolqot partijiet tal-Atlantiku. It-tbassir tat-temp juri kif l-urugan Matthew huwa mistenni jolqot il-Punent tal-Haiti dalgħodu, bil-previżjonijiet jindikaw li r-riħ se jkun akkumpanjat minn xita qawwija. Il-Haiti mhuwiex ippreparat għal dawn il-kundizzjonijiet ħżiena tat-temp hekk kif huwa wieħed mill-aktar pajjiżi fqar madwar id-dinja.